
RAPORT

asupra proiectului de Lege pentru aderarea României
 la Convenţia privind reducerea cazurilor de  apatridie, 
adoptată la New York la 30 august 1961


În conformitate cu prevederile art. 89 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru aderarea României la Convenţia privind reducerea cazurilor de  apatridie adoptată la New York la 30 august 1961, trimis cu adresa nr. P.L.x.352 din  6 septembrie 2005 şi înregistrat sub nr. 31/ 680  din  6 septembrie 2005.


Camera Deputaţilor este prima Cameră  sesizată.



Convenţia referitoare la reducerea cazurilor de apatridie are ca principal obiectiv adoptarea unei legislaţii a cetăţeniei în care să se regăsească standardele prescrise cu privire la dobândirea sau pierderea  cetăţeniei.



Aderarea României la acest instrument internaţional se integrează în  eforturile tuturor statelor de a  reduce şi, în final, de a elimina fenomenul apatridiei.


În raport de obiectul şi conţinutul său, proiectul de lege face parte din categoria legilor ordinare.

Consiliul Legislativ  a avizat favorabil proiectul de lege, cu avizul nr.937/15.07.2005. De asemenea, proiectul de lege a fost avizat favorabil de Comisia pentru drepturile omului, culte şi problemele minorităţilor naţionale cu avizul nr.25/854 din  16 septembrie 2005,  şi de Comisia pentru politică externă cu avizul nr.P.L. x 353 din 16 septembrie 2005.
În conformitate cu prevederile art.60 din Regulamentul Camerei Deputaţilor, membrii  Comisiei juridice, de disciplină şi imunităţi au examinat proiectul de lege menţionat mai sus în şedinţa din   16 septembrie 2005. 

 

La dezbaterea proiectului de lege au fost prezenţi  13 deputaţi, din totalul de  25 de  membri ai Comisiei.


Raportul  comisiei a fost adoptat în unanimitate



În urma  dezbaterii, Comisia propune spre dezbatere şi adoptare plenului Camerei Deputaţilor proiectul de Lege pentru aderarea României la Convenţia privind reducerea cazurilor de  apatridie, în forma  prezentată de iniţiator.
VICEPREŞEDINTE,
Cornel ŞTIRBEŢ
consilier
Ştefan Cazimir

